E “Kauaitaki Kemuni” o Jiova
NA CAVA o vakabauta kina na veivosa qori? Dua na vuna ni tukuna sara ga na iVolatabu. E tukuna na 1 Pita 5:7: “Moni biuta vua na nomuni lomaocaoca kece, ni kauaitaki kemuni o koya.” Vakacava o vakadinadinataka ni kauaitaki iko na Kalou?
VAKARAUTAKA O JIOVA NA VEIKA VAKAYAGO
E tu vei Jiova na itovo eda vinakata vua e dua na itokani. Era dau veitokani voleka o ira era veilomani qai veikauaitaki. Ia eda kila vinaka ni o Jiova e yalololoma qai kauaitaki keda e veisiga. Kena ivakaraitaki: “[E] dau vakacabea na matanisiga vei ira na daucaka ca kei na daucaka vinaka, e vakatauca tale ga na uca vei ira na yalododonu kei ira na sega ni yalododonu.” (Maciu 5:45) E yaga vakacava na matanisiga kei na uca? Qo e dua vei ira, ni rawa kina vua na Kalou me ‘vakamamautaki keda ena kakana kei na lomada ena marau.’ (Caka. 14:17) Io, e raica o Jiova me levu na kakana e vuravura, ni qori e dua vei ira na ka eda dau vinakata.
Ia na cava era dau walokai kina e levu? Ni levu na veiliutaki era qara ga na itutu kei na ilavo, era sega ni kauaitaka na nodra tiko vinaka na lewenivanua. Sa voleka ni vakaotia o Jiova na kocokoco me sosomitaka na veiliutaki vakapolitiki na veiliutaki ni Matanitu vakalomalagi e kena Tui na Luvena. Ena sega ni dua ena walokai ena gauna qori. Ena gauna qo, o Jiova ena tokoni ira na Same 37:25) Qori e dusia ni kauaitaki keda.dausokalou yalodina. (
SEGA NI DAU BUROBUROGO O JIOVA
Na itokani vinaka ena solia nona gauna vei iko. De dua ena vica na aua nomudrau veitalanoataka na ka drau taleitaka. Na itokani vinaka ena vakarorogo matua ni o talaucaka vua nomu leqa se ka o lomaocaocataka. Vakacava e dau va qori o Jiova? Io! E dau rogoca noda masu. E uqeti keda na iVolatabu meda “gumatua ena masu,” da qai “kua ni cegu ena masu.”—Roma 12:12; 1 Ces. 5:17.
Vakacava na balavu ni gauna ena tu vakarau kina o Jiova me rogoca noda masu? Ena sauma vei keda e dua na ivakaraitaki vakaivolatabu. Ni bera ni digitaki ratou na nona yapositolo o Jisu, “e masu tiko vua na Kalou ena bogi taucoko.” (Luke 6:12) De dua a cavuta sara tiko ga na yacadratou kece na tisaipeli, na nodratou itovo vinaka kei na nodratou malumalumu, qai kerei Tamana me vukei koya ena nona digidigi. Ena siga tarava, e nuidei o Jisu ni donu nona digitaki ratou e ganita me ratou yapositolo. Ni “Daurogo masu,” ena taleitaka o Jiova me rogoca na masu kece e cabori mai vu ni lomada. (Same 65:2) Ke mani vakacava na balavu ni noda masulaka tiko e dua na ka bibi, ena kauai tiko ga o Jiova.
TU VAKARAU O JIOVA ME VEIVOSOTI
E dau dredre mada ga vei ira na itokani vinaka mera dauveivosoti. So na gauna e dau mai tini botoilevu na nodrau veitokani dede e rua ni dredre me rau veivosoti. E sega ni va qori o Jiova. E sureti keda kece na iVolatabu meda kerea nona veivosoti, “ni na veivosoti vakalevu o koya.” (Aisea 55:6, 7) Na cava e dau veivosoti kina o Jiova?
E sega ni vakatauvatani rawa na nona loloma. Na levu ni nona lomani vuravura, e soli Jisu na Luvena me vakabulai keda na kawatamata mai na ivalavala ca kei na leqa. Joni 3:16) Levu tale na ka e rawati ena ivoli. E rawarawa vua na Kalou me vosoti ira e lomana ena isoro ni veivoli i Karisito. E vola na yapositolo o Joni: “Ke da vakatusa noda ivalavala ca, ena vosota na noda ivalavala ca . . . baleta ni yalodina o koya, e yalododonu tale ga.” (1 Joni 1:9) Rawa nida veitokani tiko ga kei na Kalou ena vuku ni nona veivosoti. Qori ena uqeti keda vakalevu.(
VEIVUKE ENA GAUNA O VINAKATA KINA
Era veivuke na itokani dina ena gauna e vinakati kina. Vakacava o Jiova? E kaya nona Vosa: “Ke bale mada ga [e dua na dauveiqaravi ni Kalou], ena sega ni davo vakatoboicu, ni tokoni koya o Jiova ena ligana.” (Same 37:24) Levu na sala e ‘tokoni ira kina nona dauveiqaravi’ o Jiova. Rogoca mada qo e dua na ivakaraitaki mai St. Croix ena Caribbean.
Dua na goneyalewa lailai e sega ni vakarokorokotaka na kuila ena vuku ni nona vakabauta vakalotu ra qai vakasagai koya na lewenikalasi. E masulaka na veivuke i Jiova, mani vakamacalataka na ulutaga qori ena loma ni kalasi. E vakayagataka na ivola iTalanoa Mai na iVolatabu, e vakamacalataka ni yavutaka nona vakatulewa ena italanoa me baleti Setareki, Mesake, kei Apeteniko. E kaya: “E taqomaki ratou na tolu na Iperiu o Jiova ni ratou sega ni sokaloutaka na matakau.” E solia sara na ivola ya vei ira na vakarogoci koya tiko. Era vinakata na ivola ya e le tinikadua na lewe ni nona kalasi. Dua na ka nona marau na goneyalewa lailai ya ni kila ni vakaukauataki koya o Jiova, e solia tale ga vua na vuku me vakamacalataka kina na ulutaga qo.
Ke o vakatitiqataka nona kauaitaki iko o Jiova, vakasamataka vakabibi na tikinivolatabu me vaka na Same 34:17-19; 55:22; kei na 145:18, 19. Tarogi ira na tacida era sa dede ena dina se na sala cava e vakaraitaka kina o Jiova ni kauaitaki ira. Ni o vinakata tale ga nona veivuke o Jiova, masulaka vua. O na vakila kina nona ‘veikauaitaki.’
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn